Fis-27 ta' Frar 2020, il-Kunsill adotta d-Deċiżjoni (PESK) 2020/275[1] dwar miżuri restrittivi fid-dawl tal-attivitajiet ta' tħaffir mhux awtorizzat tat-Turkija fil-Lvant tal-Mediterran. Id-Deċiżjoni tal-Kunsill iżżid żewġ persuni mal-lista ta' persuni fiżiċi u ġuridiċi, entitajiet u korpi li tinsab fl-Anness għad-Deċiżjoni (PESK) 2019/1894. Il-Pajjiżi Kandidati r-Repubblika tal-Maċedonja ta' Fuq, il-Montenegro u l-Albanija[2], il-pajjiż tal-EFTA l-Iżlanda, membru taż-Żona Ekonomika Ewropea, kif ukoll l-Armenja jallinjaw ruħhom ma' din id-Deċiżjoni tal-Kunsill. Huma ser jiżguraw li l-politiki nazzjonali tagħhom ikunu konformi ma' din id-Deċiżjoni tal-Kunsill. L-Unjoni Ewropea tieħu nota ta' dan l-impenn u tilqgħu. [1] Ippubblikata fis-27.02.2020 f' Il-Ġurnal Uffiċjali tal-Unjoni Ewropea [2] Ir-Repubblika tal-Maċedonja ta' Fuq, il-Montenegro u l-Albanija għadhom jagħmlu parti mill-Proċess ta' Stabbilizzazzjoni u ta' Assoċjazzjoni.